22. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α5/3010 της 14 Αυγ./2 Οκτ. 1985 (ΦΕΚ Β΄ 593) (Διόρθ. σφαλμ. στο ΦΕΚ Β΄ 4/15 Ιαν.  1986). Μέτρα προστασίας της Δημόσιας Υγείας από θορύβους μουσικής των Κέντρων διασκέδασης και λοιπών Καταστημάτων. Έχοντας υπόψη: 1.Τον Α.Ν. 2520/40 «περί υγειονομικών διατάξεων». 2.Το Π.Δ. 544/77 «περί οργανισμού του Υπ. Κοιν. Υπηρεσιών». 3.Το άρθρ. 14 του Νόμ. 1266/82 που τροποποίησε το Νόμ. 400/76 «περί Υπουργικού Συμβουλίου και Υπουργείων». 4.Το Νόμ. 1558/1985 Κυβέρνηση και Κυβερνητικά Όργανα». 5.Την Υγειονομική Δ/ξη Αιβ/8577/24.8.83 «περί υγειονομικού ελέγχου και αδειών ιδρύσεως και λειτουργίας των εγκαταστάσεων επιχειρήσεων κλπ.». 6.Τα σχετικά έγγραφα υγειονομικών κλπ. υπηρεσιών, όπου διατυπώνεται η ανάγκη λήψης μέτρων για περιορισμό των θορύβων και προστασία της Δημ. Υγείας. 7.Την αριθ. 748/85 κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων, αποφασίζουμε: Σκοπός Άρθρ.1.-Σκοπός της παρούσας είναι ο υγειονομικός έλεγχος και η λήψη μέτρων για την προστασία της Δημ. Υγείας από θορύβους που δημιουργούνται στα κέντρα διασκέδασης κλπ. καταστήματα, μόνο από τη μουσική. Ορισμοί Άρθρ.2.-1. «Ηχοστάθμη» ή «σταθμισμένη στάθμη ηχητικής πίεσης» λέγεται το μέγεθος L=10lg  0 2 2     σε d B(A)          (1) Όπου ΡΣ είναι η ενεργός τιμή της ηχητικής πίεσης, μετρημένης με ηχόμετρο μέσω του σταθμιστικού κυκλώματος Σ (Σ= Α,Β,C …..) και Ρ ο = 20μΡα η ηχητική πίεση αναφοράς. Έτσι έχουμε την «Σ – ηχοστάθμη» (ή «Σ – στάθμη ηχητικής πίεσης») που δίνεται με τον τύπο L A =10lg  0 2 2    σε dB(Σ)         (2) τη «Β – ηχοστάθμη», τη «C- ηχοστάθμη», κλπ. 2. «Χωρική μέση ηχοστάθμη», L, L=10lg  2 2 2 2 2 1 ....... nPo P P P n    σε dB (Σ)             (3) Όπου Ρ ο = 20 μΡα και Ρ Ι , Ρ 2, …..Ρ η, είναι οι ενεργές τιμές της ηχητικής πίεσης μετρημένες με ηχόμετρο μέσω του σταθμιστικού κυκλώματος Σ (Σ=Α, Β, …….) σε η σημεία τυχαία κατανεμημένα σε όλο το δωμάτιο, εκτός από τις θέσεις όπου υπάρχει σημαντική επίδραση από το κοντινό πεδίο ηχητικών πηγών ή περατωτικών επιφανειών. Δεδομένου ότι το ηχόμετρο δίνει συνήθως την τιμή της ηχοστάθμης L στο σημείο μέτρησης, ο τύπος (3) εφαρμόζεται με την πιο εύχρηστη μορφή: L=10lg n Ln L L I 10 10 2 10 10 .... 10 10   σε dB(Σ)    (4) όπου L I, L 2, ….., L n οι τιμές της ηχοστάθμης στα σημεία 1, 2, …., η, αντίστοιχα. Στην εφαρμογή αυτής της Υγ. Διάταξης, η μικρότερη και η μεγαλύτερη από τις τιμές L I, L 2 ……, L n δεν αναμένεται να διαφέρουν πολύ και ο τύπος (4) προσεγγίζεται με τον πιο απλό τύπο: L= n L L L n I    .... 2 σε dB (Σ)           (5) Δηλαδή «η χωρική μέση ηχοστάθμη» L, προσεγγίζεται με την αριθμητική μέση τιμή των LI, L2, ….. Ln. 3.«Ηχοαπομόνωση» D, μεταξύ δύο δωματίων είναι η διαφορά ανάμεσα στις χωρικές μέσες Α-ηχοστάθμες που δημιουργούνται στα δύο δωμάτια από τη λειτουργία πρότυπης ηχητικής πηγής στο ένα από αυτά, όπως περιγράφονται στο Παράρτημα Ι αυτής της Υγειονομικής Διάταξης. D = L s – L r σε dB (A) Όπου L s είναι η χωρική μέση ηχοστάθμη στο δωμάτιον εκπομπής και L r είναι η χωρική μέση Α- ηχοστάθμη στο δωμάτιο λήψης. 4.«Μέγιστη Α – ηχοστάθμη» LA ηα είναι η ανώτατη τιμή της Α – ηχοστάθμης, που επαναλαμβάνεται πολλές φορές κατά τη διάρκεια της μέτρησης. 5.«Αερόφερτος ήχος», είναι ο ήχος που φτάνει στα σημεία που ενδιαφέρουν μέσω του αέρα. 6.«Κτυπογενής ήχος» είναι γενικά ο ήχος που παράγεται από τη σύγκρουση δύο στερεών σωμάτων και φτάνει στα σημεία που ενδιαφέρουν μέσω στερεού και σε συνέχεια του αέρα. Στην περίπτωση κτιρίων είναι ο ήχος που παράγεται από κτυπήματα πάνω στις περατωτικές επιφάνεις του κτιρίου (π.χ. πάτωμα τοίχοι, κλπ.). 7.«Ισχύουσα Υγειονομική Διάταξη» νοείται η Υγειονομική Διάταξη Αριθ. Αιβ/8577/83 (ΦΕΚ 526/ 8.9.1983 τ. Β΄ 646Β/10.11.83, 672/Β/21.11.83). Απαιτούμενη ηχομόνωση Άρθρ.3.-1.Η ηχομόνωση ενός στεγασμένου Κέντρου Διασκέδασης, όπως αυτό ορίζεται στην  ισχύουσα Υγειονομική Διάταξη, θεωρείται ικανοποιητική όταν η Α – ηχοστάθμη, μετρούμενη  στα    όρια  της   ιδιοκτησίας  του   οικοπέδου    στο (Μετά τη σελ. 376,376) Σελ. 376,377 Τεύχος Η62 Σελ. 101 Υγειονομικός Κανονισμός 34.Δ.β.22 οποίο είναι εγκαταστημένο το Κέντρο Διασκέδασης, δεν ξεπερνά τις τιμές του Πίνακα Ι, ανάλογα με τον χαρακτήρα της περιοχής. Κατά τη διάρκεια της μέτρησης η χωρική μέση Α – ηχοστάθμη, μέσα στο Κέντρο Διασκέδασης, δημιουργούμενη με μία πρότυπη ηχητική πηγή, όπως περιγράφεται στο Παράρτημα Ι αυτής της Υγειονομικής Διάταξης, πρέπει να είναι 100 dB(A). ΠΙΝΑΚΑΣ Ι Χαρακτήρας περιοχής       Α – ηχο        στάθμη        dB(A) 1.Περιοχές καθαρά βιομηχανικές χωρίς κατοικίες 2.Περιοχές στις οποίες επικρατεί το  βιομηχανικό στοιχείο αλλά υπάρχουν και  κατοικίες             45 3.Περιοχές στις οποίες επικρατεί εξίσου το βιομηχανικό και αστικό στοιχείο             40 4.Περιοχές στις οποίες επικρατεί το αστικό στοιχείο αλλά υπάρχουν και βιομηχανίες           35 5.Περιοχές καθαρά κατοικιών (αστικές προαστειακές ή αγροτικές) και περιοχές ειδικής προστασίας (νοσοκομείων γηροκομείων  σανατορίων κλπ.)             30 2.Αν το κέντρο Διασκέδασης είναι εγκαταστημένο σε ένα κτίριο στο οποίο υπάρχουν και κατοικίες ή βρίσκεται σε επαφή με άλλο κτίριο στο οποίο υπάρχουν κατοικίες πρέπει επιπλέον η ηχοαπομόνωση ανάμεσα στο Κέντρο Διασκέδασης και στο δωμάτιο λήψης μετρούμενη σύμφωνα με τη μέθοδο που περιγράφεται στο Παράρτημα Ι αυτής της Υγειονομικής Διάταξης να είναι ίση ή μεγαλύτερη από 65 dB(A). Ως «δωμάτιον λήψης» νοείται: α)στην περίπτωση αίτησης για χορήγηση νέας άδειας λειτουργίας ενός Κέντρου Διασκέδασης ή επέκταση ή ανανέωση υφιστάμενης άδειας λειτουργίας κάθε γειτονικός χώρος στον οποίο θα μπορούσε να μεταδίδεται ο θόρυβος από το Κέντρο Διασκέδασης. β)στην περίπτωση παραπόνων για ενόχληση από το θόρυβο που προέρχεται από τη λειτουργία ενός υφιστάμενου Κέντρου Διασκέδασης ο χώρος διαβίωσης του παραπονούμενου. Επιτρεπόμενη ηχητική στάθμη λειτουργίας Άρθρ.4.-1.Η επιτρεπόμενη μέγιστη Α – ηχοστάθμη μέσα στα Κέντρα Διασκέδασης καθορίζεται σε 100dB(A). 2.Για τα υπόλοιπα καταστήματα με μουσική τα οποία δεν θεωρούνται σύμφωνα με την ισχύουσα Υγειονομική Διάταξη Κέντρα Διασκέδασης η επιτρεπόμενη μέγιστη Α – ηχοστάθμη μέσα σ’ αυτά καθορίζεται σε 80 dB(A). Σελ. 376,378 Τεύχος Η62 Σελ. 102 Προστασία από κτυπογενείς θορύβους Άρθρ.5.-Για τη μείωση της μετάδοσης κτυπογενών θορύβων και ειδικώτερα των κραδασμών στο σκελετό του κτιρίου και στην πλάκα του δαπέδου είναι υποχρεωτική η λήψη στα στεγασμένα Κέντρα Διασκέδασης των παρακάτω πρόσθετων μέτρων: 1.η τοποθέτηση όλων των μεγαφώνων πάνω σε ελαστικές βάσεις ή γενικά η ελαστική στήριξη ή ανάρτησή τους. 2.η τοποθέτηση της ορχήστρας και όλων των οργάνων της πάνω σε πλωτό δάπεδο και  3.η τοποθέτηση της πίστας χορού πάνω σε πλωτό δάπεδο. Υπαίθρια Κέντρα Διασκέδασης και     υπόλοιπα καταστήματα με μουσική Άρθρ.6.-1.Για τα υπαίθρια Κέντρα Διασκέδασης ισχύουν οι παρακάτω περιορισμοί: α)Η απόστασή τους από την πλησιέστερη νόμιμη κατοικία (κύρια ή δευτερεύουσα) ξενοδοχείο, ναό, σχολείο, νοσοκομείο, γηροκομείο, σανατόριο και γενικά εγκατάσταση που απαιτεί ειδική προστασία, κατά την αιτιολογημένη κρίση της αρμόδιας Υγειονομικής Υπηρεσίας, πρέπει να είναι τουλάχιστον 300 μέτρα. Η απόσταση, που μετράται σε ευθεία γραμμή και η νομιμότητα της κατοικίας θα αποδεικνύονται, με προσκόμιση βεβαίωσης της αρμόδιας υπηρεσίας Πολεοδομίας, για συμπλήρωση των δικαιολογητικών που προβλέπονται από το άρθρ. 7 της Αιβ/8577/83 Υγειον. Διάταξης. Η παραπάνω απόσταση μπορεί να αυξομειωθεί κατά την κρίση της αρμόδιας Υγειονομικής Υπηρεσίας και ανάλογα με τις ειδικές τοπικές συνθήκες (παρεμβολή άλλων κτιρίων μεταξύ Κέντρου διασκεδάσεως και κατοικίας εγκατάσταση Κέντρου διασκεδάσεως σε δώμα πολυορόφου Ξενοδοχείου κλπ. αλλά πάντοτε με την τήρηση των όρων της παρ. Ιβ του ίδιου άρθρου. 34.Δ.β.22 Υγειονομικός Κανονισμός β.Η ανώτερη επιτρεπόμενη τιμή της Α – ηχοστάθμης, μετρούμενη έξω από την πλησιέστερη νόμιμη κατοικία (κύρια ή δευτερεύουσα), ξενοδοχείο, ναό, σχολείο, νοσοκομείο, γηροκομείο, σανατόριο, και γενικά εγκατάσταση που απαιτεί ειδική προστασία, είτε αυτά προϋπήρχαν του Κέντρου Διασκέδασης είτε κτίστηκαν ύστερα από αυτό, είναι αυτή που αναφέρεται στον Πίνακα Ι, του άρθρ. 3 αυτής της Υγειονομικής Διάταξης. Κατά τη μέτρηση, η Α – ηχοστάθμη στο Κέντρο της πίστας χορού, δημιουργούμενη με μια πρότυπη ηχητική πηγή, όπως αυτή περιγράφεται στο Παράρτημα ΙΙ αυτής της Υγειονομικής Διάταξης, πρέπει να είναι 100 dB(A). 2.Για τα υπόλοιπα υπαίθρια καταστήματα με μουσική, τα οποία δεν θεωρούνται, σύμφωνα με την ισχύουσα Υγειονομική Διάταξη, Κέντρα Διασκέδασης, ισχύει μόνο η ανώτατη επιτρεπόμενη τιμή της Α – ηχοστάθμης του Πίνακα Ι, μετρούμενη έξω από την πλησιέστερη νόμιμη κατοικία, (κύρια ή δευτερεύουσα), ξενοδοχείο, ναό, σχολείο νοσοκομείο, γηροκομείο σανατόριο και γενικά εγκατάσταση που απαιτεί ειδική προστασία, όταν η πρότυπη ηχητική πηγή δημιουργεί στο κέντρο του καταστήματος μία Α – ηχοστάθμη ίση με 80 dB(A). Άρθρ.7.-Τα οριζόμενα από το άρθρ. 41 της Αιβ/ 8577 Υγ. Διάταξης ισχύουν εφόσον δεν έρχονται σε αντίθεση με την παρούσα. Διαδικασίες έκδοσης άδειας, υποβολής δικαιολογητικών και λοιποί όροι λειτουργίας, που δεν προβλέπονται από την παρούσα Υγειονομική Διάταξη θα γίνονται σύμφωνα με όσα αντίστοιχα ορίζονται στην ισχύουσα Υγειονομική Διάταξη Αιβ/8577/83. Μεταβατική διάταξη Άρθρ.8.-Για τα ήδη λειτουργούντα νόμιμα με σχετική άδεια Κέντρα Διασκέδασης ή λοιπά Καταστήματα με μουσική, θα εφαρμοσθούν οι διατάξεις της παρούσας Υγειονομικής Διάταξης, στη λήψη μέτρων, ώστε να πληρούν τις αντίστοιχες τιμές της Α – ηχοστάθμης (πίνακας Ι). Σε περίπτωση μη συμμόρφωσης των παραπάνω υπόχρεων, προς τις διατάξεις της παρούσας Υγειονομικής Διάταξης και εφόσον κατά την κρίση της Υγειονομικής Υπηρεσίας δημιουργείται κίνδυνος για τη Δημόσια Υγεία, θα μπορεί η Υγειονομική Υπηρεσία να εισηγείται την έκδοση απόφασης που προβλέπει το άρθρ. ΙΙ της Αιβ/8577/83 Υγειονομικής Διάταξης. Άρθρ.9.-Στην παρούσα Υγειονομική Διάταξη προσαρτώνται ως αναπόσπαστα μέρη αυτής τα παρακάτω παραρτήματα, τα οποία με απόφαση του Υπουργείου Υγείας και Πρόνοιας μπορούν να αναπροσαρμόζονται και συμπληρώνονται: 1.Παράρτημα Ι: Διαδικασία μετρήσεων 2.Παράρτημα ΙΙ: Γενική Τεχνική προδιαγραφή πρότυπης ηχητικής πηγής. Για κάθε αυτοψία και πραγματοποίηση μετρήσεων θα συντάσσεται και συμπληρώνεται φύλλο ελέγχου, όπου θα αναφέρονται αναλυτικά όλα τα στοιχεία του Κέντρου ή Καταστήματος, (είδος, στεγασμένο ή υπαίθριο, Δ/νση, τα πλήρη στοιχεία των αποτελεσμάτων όλων των μετρήσεων, το πλήθος των μετρήσεων, κλπ.). Το σχετικό Φύλλο θα αναφέρει επί πλέον την αιτία της αυτοψίας – μέτρησης (αρχική άδεια, έλεγχος υπηρεσίας ή εξαιτίας παραπόνων με στοιχεία παραπονούμενου κλπ.), θα υπογράφεται από τα αρμόδια Υγειονομικά Όργανα και θα συνυπογράφεται από τα κατά περίπτωση συμμετέχοντα στην αυτοψία όργανα, της Αστυνομίας κλπ. ΠΑΡΑΡΤΗΜΑ Ι Διαδικασίας μετρήσεων 